Kõigi aegade  tuntuimale rockbändile pani 1957. aastal aluse skiffle-muusikast vaimustunud John Lennon, kes lõi Liverpoolis Quarry Bank'i koolis õppides koos kaasõpilastega ansambli "The Blackjacks". See kestis kõigest nädala, 1957. aasta märtsis pani Lennon bändi nimeks kooli nimetusest inspireerituna "The Quarrymen". Lennon laulis ja mängis kitarri, Colin Hanton mängis trumme, Eric Griffiths kitarri, Pete Shotton kraapis pesulauda, Rod Davis klõbistas bändžot ja Bill Smith bassi. Smithi vahetas peagi välja Ivan Vaughan.